ມີການຄາດຄະເນວ່າ ຄວາມຕ້ອງການເຂົ້າຂອງໄທ ຈະເພີ້ມສູງຂຶ້ນ ໃນຂະນະທີ່ສົງຄາມໃນຢູເຄຣນ ຍັງຄົງດໍາເນີນຢູ່ຕໍ່​ໄປ
ນັກເສດຖະສາດຂອງໄທກ່າວວ່າ ຄວາມຕ້ອງການເຂົ້າໃນປີນີ້ ອາດຈະເພີ້ມສູງຂຶ້ນ ໂດຍມີສາເຫດມາຈາກສົງຄາມຢູ່ໃນ ຢູເຄຣນ
ທ່າມກາງຄວາມກັງວົນຕ່າງໆກ່ຽວກັບການຂາດແຄນເຂົ້າເບລ່ ຢູ່ໃນຣັດເຊຍ ແລະ ຢູເຄຣນ, ນັກເສດຖະສາດຂອງໄທກ່າວວ່າ ຄວາມຕ້ອງການການຜະລິດເຂົ້າໃນປີນີ້ແມ່ນຈະເພີ້ມຂຶ້ນ, ໂດຍໄດ້ຮັບແຮງຜັກດັນຈາກສົງຄາມຢູ່ໃນ ຢູເຄຣນແລະຜົນກະທົບດັ່ງກ່າວຕໍ່ການເພີ້ມຂຶ້ນຂອງລາຄາສິນຄ້າຢູ່ໃນທົ່ວໂລກ ນັກຂ່າວຂອງ VOA, ສະຕີບວ໌ ແຊນຝອດ (Steve Sandford) ໂອ້ລົມກັບນັກຊ່ຽວຊານຂອງໄທ ກ່ຽວກັບຄວາມຄາດຫວັງໃນການເພີ້ມຂຶ້ນຂອງຜົນຜະລິດ, ພ້ອມດ້ວຍການເພີ້ມຂຶ້ນຂອງຄວາມທ້າທາຍ ສໍາລັບຜູ້ຜະລິດ ແລະຄົນງານເຂົ້າທັງຫຼາຍ ທິບສຸດາ ມີລາຍລະອຽດມາສະເໜີທ່ານ ໃນອັນດັບຕໍ່ໄປ ນະທີ່ນີ້ ແມ່ນການປູກເຂົ້າປະຈໍາປີຢູ່ໃນປະເທດໄທ, ເຊິ່ງເປັນປະເທດຜູ້ສົ່ງອອກຜົນລະປູກທີ່ສູງທີ່ສຸດເປັນອັນດັບສາມຂອງໂລກ ຖັດຈາກອິນເດຍ ແລະ ຫວຽດ ນາມ ໃນຂະນະທີ່ ນັກວິເຄາະໄດ້ຄາດການກ່ຽວກັບການຂາດແຄນເຂົ້າເບລ່ ຢູ່ໃນໂລກນັ້ນ ມັນຈະຊ່ວຍເພີ້ມກໍາໄລໃຫ້ກັບຜູ້ຜະລິດເຂົ້າ ໃນຖານະພືດທົດແທນ, ຫຼາຍໆຄົນທີ່ເປັນກໍາລັງແຮງງານຫຼັກ ກໍາລັງປະເຊີນກັບສິ່ງກີດຂວາງອື່ນໆ ປຣະຈັກ ຂັນຕິຍາ (Prajuk Kantiya), ຜູ້ຈັດການແຮງງານດ້ານການກະເສດ ກ່າວເປັນພາສາທ້ອງຖິ່ນຂອງໄທວ່າ: ຄ່າເງິນບາດທີ່ຕົກຕໍ່າລົງ ຊ່ວຍໃຫ້ລາຄາການສົ່ງອອກເຂົ້ານັ້ນ ເປັນທີ່ດຶງດູດໃຈຫຼາຍຂຶ້ນ, ແຕ່ ການພັດທະນາທີ່ຍືນຍົງ ເປັນເວລາດົນນານໃນການເພີ້ມລາຄາຜົນຜະລິດຂອງເຂົ້າ ເຮັດໃຫ້ມີຫຼາຍຄໍາຖາມເພີ້ມຂຶ້ນ ທ່ານນິສິດ ພັນທະມິດ (Nisit Panthamit), ນັກເສດຖະສາດ ໄດ້ຊີ້ໃຫ້ເຫັນເຖິງຄວາມຈໍາເປັນໃນການວາງແຜນທີ່ສົມດຸນກັນ ແລະການມີເທັກໂນໂລຈີທີ່ດີ ກວ່າເກົ່າ ອັນຈະຊ່ວຍສົ່ງເສີມຊາວກະສິກອນລຸ້ນຕໍ່ໄປຂອງ ໄທ, ນອກເໜືອຈາກວິກິດການຂອງ ຢູເຄຣນ ທ່ານນິສິດ ພັນທະມິດ, ສາດສະດາຈານທາງດ້ານເສດຖະກິດ ແຫ່ງມະຫາວິ ທະຍາໄລຊຽງໃໝ່ ກ່າວເປັນພາສາອັງກິດວ່າ: ເພື່ອຫຼຸດຕົ້ນທຶນຂອງຊາວກະສິກອນໄທໃນອະນາຄົດ, ສູນກາງການວິໄຈຂອງລັດຖະບານກໍາລັງດໍາເນີນການສຳຫຼວດກ່ຽວກັບເທັກໂນໂລຈີໃໝ່ ເຊັ່ນວ່າແກ່ນພືດທີ່ສາມາດນໍາມາໃຊ້ໄດ້ກັບການປ່ຽນແປງຂອງສະພາບອາກາດ ແລະການນໍາໃຊ້ເຮືອບິນທີ່ບໍ່ມີຄົນຂັບ ຫຼືໂດຣນ ສໍາລັບການຊົນລະປະທານໃຫ້ແກ່ພືດຜັກ ແຕ່ ການໃຊ້ຈ່າຍອື່ນໆທີ່ມາຈາກຜົນຂອງການຮຸກຮານ ຢູເຄຣນ ຂອງ ຣັດເຊຍ, ຜົນກະທົບຈາກຂໍ້ຈໍາກັດຕ່າງໆທາງດ້ານການຄ້າ ແລະການເພີ້ມຂຶ້ນຂອງລາຄາ ແມ່ນຍັງຄົງເປັນບັນຫາ ທ່ານນິພົນ ບຸນມີ (Nipon Boonmee), ຈາກສູນກາງການຄົ້ນຄວ້າເຂົ້າ ໃນຈັງຫວັດຊຽງໃໝ່ ກ່າວເປັນພາສາທ້ອງຖິ່ນຂອງໄທວ່າ: ດັ່ງທີ່ນາຍົກລັດຖະມົນຕີຂອງໄທປະກາດວ່າ ມີແຜນທີ່ຈະສົນທະນາກັບຫວຽດ ນາມ ເພື່ອເຂົ້າຮ່ວມການຂຶ້ນລາຄາຂອງເຂົ້າຢູ່ໃນທົ່ວໂລກ, ແຕ່ ກໍຍັງຄົງມີຄໍາຖາມຢູ່ວ່າ ໃນທ້າຍທີ່ສຸດແລ້ວ ໃຜເປັນຜູ້ທີ່ໄດ້ຮັບຜົນປະໂຫຍດດັ່ງກ່າວນັ້ນ ປຣາຈັກ ຂັນຕິຍາ, ຜູ້ຈັດການດ້ານແຮງງານທາງການກະເສດ ກ່າວເປັນພາສາທ້ອງຖິ່ນຂອງໄທວ່າ: